Diari Oficial de la Generalitat Valenciana


Sumari del DOGV 7348, del 28-08-2014 (2014/7806)

RESOLUCIÓ de 18 de juliol de 2014, de la Direcció General d'Indústria, per la qual es designa l'entitat Ingeniería de Gestión Industrial, SL com a organisme autoritzat de verificació metrològica de diversos instruments sotmesos al control metrològic de l'Estat, en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7348

Data del DOGV
:   28-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7806


Data del document
:   18-07-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 18 de juliol de 2014, de la Direcció General d'Indústria, per la qual es designa l'entitat Ingeniería de Gestión Industrial, SL com a organisme autoritzat de verificació metrològica de diversos instruments sotmesos al control metrològic de l'Estat, en l'àmbit de la Comunitat Valenciana. [2014/7806]  
Vist el contracte per a la prestació en règim de concessió administrativa del servici de verificació metrològica (fase de verificació periòdica i verificació després de reparació o modificació) a la Comunitat Valenciana, segons expedient número 1998/CONT01/10, adjudicat, en data 15 de febrer de 1999, a l'entitat Ingeniería de Gestión Industrial, SL.  
  
Vista la novació objectiva de la prestació en règim de concessió administrativa del servici de verificació metrològica (fase de verificació periòdica i verificació després de reparació o modificació) a la Comunitat Valenciana, de data 20 de juliol de 2000.  
Vista la Resolució de 17 d'abril de 2007, de la Direcció General de Seguretat Industrial i Consum, per la qual es designa i inscriu en el Registre de Control Metrològic l'entitat Ingeniería de Gestión Industrial, SL com a organisme autoritzat de verificació metrològica per a dur a terme les actuacions relatives a les fases de control metrològic a què es referixen l'apartat 2.c i d de l'article sèptim de la Llei 3/1985, en l'àmbit de la Comunitat Valenciana, en la qual se li assigna la identificació alfanumèrica 09-OV-0001.  
Atés el que disposen la Llei 3/1985, de 18 de març, de Metrologia i el Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura.  
Atés el que disposa el Decret 149/1998, de 22 de setembre, del Govern Valencià, pel qual s'assignen les funcions de control metrològic i s'establixen les condicions del seu exercici.  
Vista la documentació aportada per l'entitat Ingeniería de Gestión Industrial, SL, en compliment dels requisits establits en la Directriu 1/2007, de 26 de novembre, per a la designació d'organismes autoritzats de verificació metrològica.  
Vist que es complixen els requisits previstos en el Reial Decret 889/2006, de 21 de juliol, i especialment, que es disposa del certificat d'acreditació número OC-I/167 i el seu annex tècnic (rev. 8), de 24 de gener de 2014, emés per l'Entitat Nacional d'Acreditació (ENAC), basant-se en el procediment PE-ENAC-OC/01, en compliment de la Resolució de 29 de novembre de 2007, de la Secretaria General d'Indústria del Ministeri d'Indústria, Turisme i Comerç, per la qual es publica la Directriu 1/2007, de 26 de novembre, per a la designació d'organismes autoritzats de verificació metrològica.  
En virtut de les facultats atorgades en el Decret 193/2013, de 20 de desembre, pel qual s'aprova el Reglament Orgànic i Funcional de la Conselleria d'Economia, Indústria Turisme i Ocupació (DOCV 7178, de 23 de desembre), esta Direcció General d'Indústria, resol:   
  
  
Primer  
Designar l'entitat Ingeniería de Gestión Industrial, SL com a organisme autoritzat de verificació metrològica, per a dur a terme les actuacions relatives a verificacions després de reparació o modificació i verificacions periòdiques dels instruments de mesura en servici següents:  
  
- Instruments de pesada de funcionament no automàtic.  
- Manòmetres d'ús públic per a pneumàtics d'automòbils amb components electrònics o sense.  
- Sistemes de mesura de líquids distints de l'aigua denominats assortidors o dispensadors.  
- Analitzadors de gasos de fuga de vehicles amb motor d'encesa per espurna (gasolina).  
- Registradors de temperatura. L'entitat Ingeniería de Gestión Industrial, SL estarà sotmesa en tot moment al que disposen la Llei 3/1985, de 18 de març, el Reial Decret 889/ 2006, de 21 de juliol, la Directriu 1/2007, de 26 de novembre, el Decret 149/1998, de 22 de setembre, del Govern Valencià, així com els plecs de clàusules administratives particulars i de prescripcions tècniques del contracte concessional i la normativa vigent que li siga aplicable.  
  
Segon  
Esta designació tindrà validesa durant la vigència del contracte de concessió per a la prestació en règim de concessió administrativa del servici de verificació metrològica.  
  
Tercer  
L'entitat Ingeniería de Gestión Industrial, SL, ha de satisfer de forma continuada l'acreditació i els requisits que han donat lloc a la present designació i haurà de notificar a esta Direcció General qualsevol canvi que s'hi produïsca.  
  
Quart  
Igualment, es podrà revocar esta designació quan en virtut de revisions d'ofici o per qualsevol altre mitjà, es comprove que s'ha produït falsedat, declaració inexacta o modificació de les dades i circumstàncies que van servir de base a aquella, sense perjuí de la sanció que siga procedent, d'acord amb la normativa vigent.  
  
  
Contra la present resolució, que no és definitiva en via administrativa, podrà interposar-se un recurs d'alçada davant del secretari autonòmic d'Indústria i Energia, en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que la persona interessada puga exercitar qualsevol altre que crega oportú.  
  
València, 18 de juliol de 2014.- El director general d'Indústria: Joaquín Ríos Casanova.